

ZMLUVA O DIELO 
uzavretá v zmysle ustanovení § 536 a nasl. Obchodného zákonníka

I.
Zmluvné strany

1.1 Objednávateľ:		Mesto Humenné

Sídlo:				Kukorelliho 1501/34, 066 28 Humenné
Štatutárny orgán:		PhDr. Miroslav Meričko – primátor mesta 
IČO:				00323021 
DIČ:				2021232598 
Bankové spojenie IBAN:	 SK75 5600 0000 0042 1099 3002
Tel.:				 057/775 28 13
E-mail:				msu@humenne.sk 
(ďalej len „objednávateľ)

a
1.2 Zhotoviteľ: 

Sídlo:
Štatutárny orgán:
IČO:
DIČ:
IČ DPH:
Bankové spojenie IBAN:
Tel.: 
E-mail: 
(ďalej len zhotoviteľ)

II.
Účel zmluvy

1. Východiskovým podkladom na uzavretie tejto zmluvy o dielo (ďalej len „zmluva“) je ponuka zhotoviteľa zo dňa ................. (doplní uchádzač), predložená v procese verejného obstarávania s názvom: „Výstavba zariadení na využitie slnečnej energie na výrobu elektriny v Humennom“.

III. 
Predmet zmluvy

1. Zhotoviteľ sa zaväzuje zrealizovať predmet zmluvy - dielo „Výstavba zariadení na využitie slnečnej energie na výrobu elektriny v Humennom“ za podmienok stanovených v tejto zmluve.

2. Objednávateľ sa zaväzuje, že riadne dokončený predmet zmluvy (dielo) bez vád a nedostatkov prevezme, zaplatí za jeho zhotovenie dohodnutú odsúhlasenú cenu.



                                                                      IV.
Čas a miesto plnenia

0. Zmluvné strany sa dohodli, že zhotoviteľ zrealizuje predmet zmluvy dohodnutý v rozsahu a obsahu článku III. Predmet zmluvy v nasledovných termínoch:

Začiatok doby plnenia: dňom prevzatia staveniska
Koniec doby plnenia: do 3 mesiacov odo dňa prevzatia staveniska

0. Miestom dodania predmetu zmluvy je k. ú. Humenné,  Mesto Humenné, číslo parcely:                6750, 6752, 6751, 5381/279, 7092  k.ú. Humenné

V.
Zmluvná cena

1. Zmluvná cena (ďalej len cena) je platná počas celej doby realizácie diela. 

Cena diela bez DPH		................................. Euro
Výška DPH			................................. Euro
Cena diela vrátane DPH	................................. Euro

	slovom: .......................................................................................................................... Euro	

2. Podrobná špecifikácia ceny predmetu zmluvy (diela) je uvedená v rozpočte predmetu zmluvy (diela), v ocenenom výkaze výmer predmetu zmluvy (diela), ktorý tvorí Prílohu č. 1 tejto zmluvy.

3. Cena predmetu zmluvy (diela) je stanovená na základe oceneného výkazu výmer diela, ktorý je súčasťou tejto zmluvy.

	K zmene ceny môže dôjsť:
	- v prípade zmeny predmetu zmluvy (diela) zo strany Objednávateľa,  
	- pri zmene technického riešenia požadovaného Objednávateľom,
	- pri prácach naviac požadovaných Objednávateľom.
	
4. Zmluvné strany sa dohodli, že za práce naviac sa budú definovať len tie výkony (dodávky, práce), o realizácii ktorých Objednávateľ dodatočne po uzavretí tejto zmluvy Zhotoviteľa písomne požiada a budú pred ich realizáciou zmluvne dohodnuté dodatkom k tejto zmluve.

5. Za naviac práce sa nepovažujú dodatočné požiadavky zhotoviteľa na úhradu prác, ktoré bolo možné objektívne predvídať v čase predloženia cenovej ponuky Zhotoviteľa, pričom môže ísť napríklad o naviac práce, ktoré vyplynuli z nedostatočného preštudovania podkladov, ktoré sú prílohou tejto zmluvy, z nepresností alebo chýb pri spracovaní cenovej ponuky, ako aj z formálnych chýb. Všetky takto vzniknuté náklady znáša v plnom rozsahu Zhotoviteľ.


6. V prípade nevykonania niektorých položiek uvedených v Prílohe č. 1 (Rozpočet diela – ocenený výkaz výmer), príp. ich vykonania v rozsahu menšom ako je uvedený v Prílohe č. 1 sa celková cena uvedená v bode 1 tohto článku automaticky znižuje o finančnú hodnotu dotknutých nevykonaných položiek, resp. o hodnotu časti nevykonaných položiek

VI.
Platobné podmienky

1. Zhotoviteľ je oprávnený vystaviť faktúry priebežne počas realizácie diela. Objednávateľ má právo vrátiť faktúru, ak táto neobsahuje náležitosti daňového dokladu, podľa zákona č. 222/2004 Z. z. o dani z pridanej hodnoty, alebo porušuje podstatné zmluvné povinnosti. 

2. Splatnosť vystavených faktúr je do 60 kalendárnych dní odo dňa jej doručenia objednávateľovi. 

3. Zmluvné strany berú na vedomie, že cena za dielo bude hradená na základe Zmluvy o poskytnutí NFP a faktúry budú zaplatené zhotoviteľovi po pripísaní NFP na účet objednávateľa. Zmluvné strany sa ďalej dohodli, že objednávateľ nie je po uplynutí lehoty splatnosti faktúry pre účely uplatnenia úrokov z omeškania v omeškaní s jej úhradou zhotoviteľovi, ak mu v lehote splatnosti faktúry neboli na účet poskytovateľom NFP pripísané finančné prostriedky podľa prvej vety. 

4. Objednávateľ neposkytne zhotoviteľovi žiadny preddavok. 

5. Neoddeliteľnou súčasťou faktúry musia byť zhotoviteľom vyhotovované a objednávateľom odsúhlasené súpisy vykonaných prác v takom rozsahu, ako je špecifikovaný v rozpočte predmetu zmluvy (diela) v rozsahu oceneného výkazu výmer diela, ktorý tvorí Prílohu č. 1 tejto zmluvy. Súpisy prác musia byť zostavené prehľadne a pritom sa musí dodržiavať poradie položiek a označenie, ktoré je v súlade s rozpočtom diela s oceneným výkazom výmer. Prílohou faktúry bude fotodokumentácia zrealizovaných prác za príslušné fakturované obdobie, kópie listov stavebného denníka za príslušné fakturované obdobie   prípadne  doklady o u likvidácii odpadu a  revízne správy od energetických zariadení  ak je to relevantné.


VII.
Dodacie podmienky

a) Odovzdanie staveniska:

1. Objednávateľ a Zhotoviteľ vyhotovia pri odovzdaní a prebratí staveniska písomný protokol, ktorý musí obsahovať všetky rozhodujúce skutočnosti týkajúce sa predmetu zmluvy.

b) Realizácia predmetu zmluvy (diela):

1.    Zhotoviteľ bude viesť stavebný denník v súlade s platnou legislatívou.

2.    Zhotoviteľ bude vykonávať priebežne fotodokumentáciu, ktorou výstižne zdokumentuje priebeh realizácie predmetu zmluvy (diela).

3.    Všetky práce na jestvujúcich vedeniach a zariadeniach vykoná zhotoviteľ po vydaní súhlasu správcom vedenia alebo zariadenia a za podmienok daných správcom vedenia a za dozoru správcu počas vykonávania týchto prác.

4.    Vytýčenie inžinierskych sietí zabezpečí na vlastné náklady zhotoviteľ.

5.    Likvidáciu odpadov zabezpečuje zhotoviteľ v zmysle platných právnych predpisov po dohode s prevádzkovateľom skládky odpadov.

6.    Zhotoviteľ si zabezpečí prevádzkové, sociálne, výrobné zariadenia staveniska. Náklady na prevádzku, údržbu a likvidáciu sú súčasťou zmluvnej ceny.

7.    Zhotoviteľ je povinný na prevzatom stavenisku, v jeho okolí a na prenechaných inžinierskych sieťach udržiavať poriadok a čistotu, je povinný odstraňovať odpady a nečistoty vzniknuté z jeho činnosti a to na vlastné náklady.

8.    Zhotoviteľ je povinný vykonať opatrenie na zabránenie prístupu na stavenisko a do všetkých priestorov kde Zhotoviteľ vykonáva dodávku predmetu zmluvy (diela) a je povinný  stavenisko strážiť v prípade potreby  aj oplotiť alebo inak vhodne zabezpečiť a to na vlastné náklady.

9.    Zhotoviteľ vykonáva činnosti spojené s predmetom zmluvy na vlastnú zodpovednosť, pričom rešpektuje technické špecifikácie, právne a technické predpisy, platnú legislatívu v SR a EU, najmä stavebný zákon, zákon o bezpečnosti a ochrane zdravia pri práci, vyhlášku o bezpečnosti práce a technických zariadení pri stavebných a montážnych prácach, zákon o životnom prostredí, zákon o odpadoch a o nakladaní s odpadmi, zákon o ovzduší, zákon o vodách, hygienické predpisy, prevádzkový poriadok (pri prevádzke vodovodu) slovenské technické normy, platné predpisy všeobecné v SR a EU, zákon o štátnom skúšobníctve v znení neskorších predpisov a zákon o stavebných výrobkoch a Výmery Úradu pre normalizáciu, metrológiu a skúšobníctvo SR (ÚNMS) zhotoviteľ je povinný preukázateľne poučiť všetkých pracovníkov pracujúcich na stavbe o pravidlách bezpečnosti a ochrany zdravia pri práci.

10.   Zhotoviteľ bude organizovať kontrolné dni na stavbe priebežne podľa potreby za účasti  všetkých zainteresovaných strán.                    


c) Odovzdanie predmetu zmluvy (diela):

1. Predmet zmluvy (dielo) sa považuje za skončené ak je urobené protokolárne odovzdanie a prevzatie. 
2. Prevzatie predmetu zmluvy (diela) môže byť odmietnuté pre vady a to až do ich odstránenia.
3. Zhotoviteľ je povinný pred ukončením diela oznámiť objednávateľovi, kedy bude predmet zmluvy (dielo) pripravené na odovzdanie.
4. Zhotoviteľ je povinný pred preberacím konaním odovzdať objednávateľovi okrem toho aj:
· fotodokumentáciu o priebehu realizácie predmetu zmluvy (diela), 
· osvedčenia a certifikáty o vykonaných skúškach použitých materiálov, 
· doklady o vykonaných komplexných skúškach, 
· stavebný denník, 
· doklad o naložení s odpadmi.

5. Ak objednávateľ odmietne predmet zmluvy (dielo) prevziať, je povinný uviesť dôvody. Po odstránení nedostatkov opakuje sa konanie v nevyhnutnom rozsahu a spíše sa dodatok k pôvodnej zápisnici.

                                                                     
                                                                        VIII.
Zodpovednosť za vady a záruky

1. Zhotoviteľ ručí za to, že predmet zmluvy má v dobe prevzatia zmluvne dohodnuté vlastnosti, že spĺňa projektované technické a ekonomické parametre, že zodpovedá technickým normám a predpisom SR a EU, a že nemá vady, ktoré by rušili alebo znižovali hodnotu alebo schopnosť jeho používania k zvyčajným alebo v zmluve predpokladaným účelom. Zhotoviteľ zaručuje, že tieto  vlastnosti  bude  mať  dielo  60  mesiacov   (záručná doba) od  protokolárneho odovzdania 
a prevzatia. 

2. Zhotoviteľ je povinný do piatich (5) pracovných dní odo dňa doručenia oprávnenej reklamácie, predložiť objednávateľovi písomný návrh na odstránenie vady a v prípade, že objednávateľ 
s týmto návrhom súhlasí, je zhotoviteľ povinný vadu diela odstrániť do piatich (5) pracovných dní od dňa doručenia súhlasu s návrhom riešenia odstránenia vady objednávateľom. V prípade vady diela, na odstránenie ktorej bude potrebný dlhší čas, ako lehota stanovená 
v čl. VII. bod 7.6. tejto ZoD, je zhotoviteľ povinný do piatich (5) pracovných dní od dňa písomného doručenia oznámenia vady diela, dohodnúť písomnou formou s objednávateľom spôsob a termín odstránenia vady diela.

3. Záruka sa nevzťahuje na prípady násilného poškodenia diela, vady vzniknuté v dôsledku neodborného zásahu alebo neodborného užívania zo strany objednávateľa, zanedbania potrebnej údržby, resp. poškodenia živelnou pohromou.

4. Zhotoviteľ nezodpovedá za poškodenia a škody na predmete zmluvy (diele) v rámci záručnej doby ak vznikli v dôsledku neodborného zasahovania do predmetu zmluvy (diela) alebo ich používania v rozpore s odovzdanými návodmi na obsluhu a údržbu jednotlivých častí predmetu zmluvy (diela), alebo vznikli v dôsledku neodborného odstraňovania skrytých vád bez predchádzajúceho oznámenia zhotoviteľovi.


IX.
	Zmluvné pokuty	

1. Pri nedodržaní termínu zo strany zhotoviteľa je tento povinný zaplatiť objednávateľovi zmluvnú pokutu vo výšky 0,1% z ceny diela za každý kalendárny deň omeškania. 

2. V prípade omeškania zhotoviteľa so splnením povinnosti odstrániť vady a nedorobky diela 
v lehotách uvedených v  tejto ZoD, má objednávateľ nárok na zmluvnú pokutu vo výške 200 € za každý začatý deň omeškania, až do odstránenia poslednej vady diela. 

3. Zmluvná pokuta za neuvoľnenie a nevypratanie staveniska v lehote uvedenej v zmluve (zápis z preberacieho konania) je 30,00 € za každý kalendárny deň omeškania.

4. Úrok z omeškania za omeškanie objednávateľa s platením diela v stanovenej lehote je vo výške  0,05% z fakturovanej ceny za každý kalendárny deň omeškania.


                                                                        



                                                                          X.
Ostatné práva a povinnosti

1. Nebezpečenstvo škody na zhotovovanom diele znáša zhotoviteľ, až do prebratia predmetu zmluvy objednávateľom.

2. Zhotoviteľ sa zaväzuje strpieť výkon kontroly/auditu  súvisiaceho s realizáciou diela, ktorá je predmetom tejto zmluvy, kedykoľvek počas platnosti a účinnosti Zmluvy o poskytnutí nenávratného finančného príspevku uzavretej medzi Objednávateľom a Poskytovateľom a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu na mieste sú najmä: 
a. Poskytovateľ a ním poverené osoby, 
b. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby, 
c. Najvyšší kontrolný úrad SR a ním poverené osoby, 
d. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu, 
e. Splnomocnení zástupcovia Európskej Komisie a Európskeho dvora audítorov, 
f. Orgán zabezpečujúci ochranu finančných záujmov EÚ, 
g. Osoby prizvané orgánmi uvedenými v písm. a) až f) v súlade s príslušnými Právnymi predpismi SR a právnymi aktmi EÚ. 


XI.
Odstúpenie od zmluvy

1. Od zmluvy možno odstúpiť v prípadoch, ktoré stanovuje zmluva a § 344 a nasl. Obchodného zákonník, zhotoviteľovi prináleží náhrada iba za skutočne vykonané práce.

2. Odstúpenie od zmluvy musí byť druhej strane oznámené písomne.

3. Objednávateľ môže odstúpiť od zmluvy v prípadoch:
· ak zhotoviteľ v dôsledku svojej platobnej neschopnosti zastaví svoje platby iným zhotoviteľom, je v konkurznom konaní, alebo ide do likvidácie. Objednávateľ môže žiadať náhradu škody za nesplnenie celej dodávky. Vykonané práce sa zúčtujú podľa zmluvných cien s tým, že budú znížené o výšku náhrady škôd.
· ak zhotoviteľ mešká so splnením zmluvného termínu, alebo dielčieho termínu dohodnutého v zmluve, alebo harmonograme prác, a ak márne uplynie dodatočne stanovená lehota na plnenie.
· ak zhotoviteľ nedodržuje technologické postupy a neplní kvalitatívno-technické parametre a podmienky zhotovenia diela, ktoré boli stanovené touto zmluvou, platnými slovenskými technickými normami a všeobecne záväznými právnymi predpismi

4. Zhotoviteľ môže odstúpiť od zmluvy v prípade, ak objednávateľ neplní svoje zmluvné povinnosti a tým zhotoviteľovi znemožní vykonávanie prác. Musí však vyzvať objednávateľa a určiť mu dodatočne primeranú lehotu na splnenie záväzkov vyplývajúcich zo zmluvy a písomne prehlási, že v prípade neplnenia aj po stanovenom termíne od zmluvy odstúpi.

5. Práce a dodávky realizované ku dňu odstúpenia od zmluvy sa vyúčtujú podľa zmluvných cien v preukázateľnom rozsahu.


6. Zmluvné strany si dohodli náhradné doručenie odstúpenia od zmluvy spočívajúce  v tom, že písomnosť o odstúpení od zmluvy sa považuje za doručenú dňom, kedy bola uložená na pošte, aj keď sa adresát o uložení nedozvedel.

XII.
Záverečné ustanovenia

1. Táto zmluva sa uzatvára na dobu určitú na zhotovenie a dodania predmetu zmluvy (diela).

2. Pokiaľ v tejto zmluve nebolo dohodnuté niečo iné, vzájomné vzťahy zmluvných strán sa riadia ustanoveniami Obchodného zákonníka.

3. Zmluva vzniká prejavom súhlasu s celým jej obsahom.

4. Táto Zmluva nadobúda platnosť dňom jej podpisu obidvomi zmluvnými stranami a účinnosť nasledujúci deň po zverejnení zmluvy v zmysle platnej legislatívy.

5. Verejný obstarávateľ si vyhradzuje právo odstúpiť od zmluvy bez udania dôvodu v prípadoch neschválenia žiadosti o nenávratný finančný príspevok, alebo neschválenia procesu verejného obstarávania poskytovateľom nenávratného finančného príspevku. Túto skutočnosť zhotoviteľovi oznámi objednávateľ písomne. 

6. Táto zmluva je zhotovená v šiestich vyhotoveniach, z ktorých štyri si ponecháva objednávateľ a dve zhotoviteľ.

Prílohy : 
1. Rozpočet predmetu zmluvy (diela) - ocenený výkaz výmer.
2. Rozpočet predmetu zmluvy (diela) - ocenený výkaz výmer v elektronickom vyhotovení v MS Excel. 
3. Zoznam subdodávateľov a podiel subdodávok


V Humennom, dňa .................		      V..............................., dňa.............


Zhotoviteľ:		         Objednávateľ:





.......................................................		          .......................................................
   	PhDr. Ing. Miloš Meričko
   	Primátor mesta Humenné





Zoznam subdodávateľov a podiel subdodávok
Zhotoviteľ môže zabezpečiť realizáciu časti diela alebo vybraných prác prostredníctvom tretích osôb. Zhotoviteľ pritom zodpovedá objednávateľovi tak, ako by dielo vykonával sám. 
Zhotoviteľ  je povinný počas trvania tejto zmluvy dodržiavať  zák.č. 343/2015 ZVO s dôrazom na postupy a ustanovenia k uplatňovaniu subdodávateľov. Subdodávatelia zhotoviteľa, uvedení v tejto  prílohe musia spĺňať podmienku účasti podľa § 32  ods. 1 písm. e) ZVO. Zhotoviteľ sa zaväzuje oznámiť akúkoľvek zmenu údajov o subdodávateľoch uvedených v tejto prílohe zmluvy v rozsahu podľa § 41 ods. 3 a ods. 4 ZVO, t.j. zmenu obchodného mena a sídla subdodávateľa, IČO subdodávateľa, uviesť údaje o zmenenej osobe oprávnenej konať za subdodávateľa a predmet subdodávky. Týmto nie je dotknutá zodpovednosť zhotoviteľa za plnenie predmetu zmluvy. Zistený nesúlad v zmysle hore uvedených podmienok bude objednávateľ považovať za závažné porušenie zmluvných podmienok s následným uplatnením zmluvnej pokuty.
V prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa je zhotoviteľ  povinný žiadosťou min. 5 pracovných dní vopred predložiť objednávateľovi na schválenie každého subdodávateľa, ktorí musia  spĺňať podmienky účasti podľa § 32  ods. 1 písm. e) ZVO.  Súčasťou žiadosti bude spresnený rozsah prác, ktoré bude pre zhotoviteľa realizovať subdodávateľ a doklad o oprávnení uskutočňovať stavebné práce vo vzťahu k tej časti predmetu zákazky, ktorý má subdodávateľ plniť a uviesť údaje o osobe oprávnenej konať za subdodávateľa v rozsahu požadovanom v zák.č. 343/2015 ZVO. Zistený nesúlad bude objednávateľ považovať za závažné porušenie zmluvných podmienok s následným uplatnením zmluvnej  pokuty. Zhotoviteľ nie je oprávnený bez písomného súhlasu objednávateľa previesť svoje práva a záväzky podľa tejto zmluvy na nového subdodávateľa. 
[bookmark: _GoBack]Objednávateľ si vyhradzuje právo na posúdenie a schválenie zmeny subdodávateľa(ľov).

Zoznam subdodávateľov:
	Názov subdodávateľa
	Sídlo subdodávateľa
	IČO subdodávateľa
	Kontaktná osoba subdodávateľa
	Predmet subdodávky

	
	
	
	
	

	
	
	
	
	

	
	
	
	
	

	
	
	
	
	


V prípade, že zhotoviteľ nepredpokladá žiadnych subdodávateľov uvedie v prvom prázdnom riadku tabuľky vyjadrenie „Zhotoviteľ do času uzavretia tejto zmluvy nepredpokladá žiadnych subdodávateľov“.

V .................................. dňa ................. 

Meno, priezvisko a podpis oprávnenej osoby zhotoviteľa: ..................................

